Τοπίκα

Η Τοπίκα () είναι η πρωτεύουσα της Αμερικανικής πολιτείας Κάνσας και έδρα της κομητείας Σουόνι.Geographic Names Information System (GNIS) details for Topeka, Kansas; United States Geological Survey (USGS); October 13, 1978. Είναι κτισμένη δίπλα στον ποταμό Κάνσας, στο βορεοδυτικό Κάνσας. Σύμφωνα με την απογραφή του 2010, η Τοπίκα είχε 127.473 κατοίκους. Η μητροπολιτική περιοχή της Τοπίκα περιλαμβάνει επίσης, πέρα από την Κομητεία Σουόνι, τις κομητείες Τζάκσον, Τζέφερσον, Οσάτζ και Γουαμπάουνσι, και είχε συνολικό πληθυσμό 233.870 κατοίκους.

Ιστορία
Το όνομα προέρχεται από τους ιθαγενείς Κάνσα και Ιογουέι και σημαίνει «να σκάβεις καλές πατάτες».http://www.livingplaces.com/KS/Shawnee_County/Topeka_City.html Η πατάτα που αναφέρεται είναι το φυτό Psoralea esculenta, ένα κονδυλοφόρο φυτό που αποτελούσε σημαντική πηγή τροφής για τους ιθαγενείς Αμερικανούς. Η λέξη Τοπίκα χρησιμοποιήθηκε για πρώτη φορά ως τοπωνύμιο από τους Κάνσα για να περιγράψει το σημερινό ποταμό Κάνσας. Το 1855 το όνομα Τοπίκα διαλέχθηκε από τους ιδρυτές της πόλης γιατί «ήταν καινούργιο, ινδιανικής προέλευσης και εύηχο».Topeka's Roots: the Prairie Potato — Barbara Burgess Η πόλη ιδρύθηκε το 1854 και το 1857 έλαβε το καθεστώς πόλης. Η πόλη διαλέχτηκε ως πρωτεύουσα της πολιτείας όταν αυτή εντάχθηκε στις Ηνωμένες Πολιτείες της Αμερικής.
Οικονομία
Ως πρωτεύουσα της πολιτείας, ο μεγαλύτερος εργοδότης είναι η κυβέρνηση, απασχολώντας 8.400 εργαζόμενους. Η πόλη αποτελεί αξιόλογο εμπορικό κέντρο, καθώς συγκεντρώνει τα αγροτικά προϊόντα της ευρύτερης περιοχής. Επιπλέον, διαθέτει αρκετές βιομηχανίες (τροφίμων, χαλυβουργίες κ.ά.), ενώ αποτελεί σιδηροδρομικό κόμβο στη γραμμή Σικάγου-Ελ Πάσο.

Παραπομπές

Περαιτέρω μελέτη
 History of the State of Kansas; William G. Cutler; A.T. Andreas Publisher; 1883. (Online HTML eBook)
 Kansas : A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc; 3 Volumes; Frank W. Blackmar; Standard Publishing Co; 944 / 955 / 824 pages; 1912. (Volume1 - Download 54MB PDF eBook),(Volume2 - Download 53MB PDF eBook), (Volume3 - Download 33MB PDF eBook)

 Εξωτερικοί σύνδεσμοι 

 Πόλη της Τοπίκα


Κατηγορία:Πόλεις του Κάνσας
Κατηγορία:Έδρες κομητειών του Κάνσας